**593.stjórnarfundur Búnaðarsambands Eyjafjarðar
haldinn í Búgarði 27.9.2023 kl. 10.30**

Mættir á fundinn: Birgir H. Arason, Gestur J. Jensson, Guðmundur Sturluson, Hákon B. Harðarson og Aðalsteinn H. Hreinsson aðalmenn og einnig Karl Ingi Atlason og Baldur H. Benjamínsson varamenn.
Framkv.stjóri ritaði fundargerð.

Tekið fyrir á fundinum:

1. **Dagur landbúnaðarins 13.okt.-14 okt.**
BÍ og SAFL (Samtök afurðastöðva í landbúnaði) buðu BSE að vera með í degi landbúnaðarins 13.-14. okt. Haldin verður ráðstefna í Hofi föstudaginn 13. og daginn eftir verður opið hús nokkrum bæjum. Búið er að ræða við kartöflubændur á Þórustöðum, Ingva í Teigi sem verður, ásamt fjölskyldu sinni með kynningu á byggingarframkvæmdum svínahúss á Sölvastöðum. Sauðfjár- og hrossarækt Garðshorni á Þelamörk og einnig verður tekið á móti gestum í fjósinu Syðri-Bægisá.
2. **Kjarasamningur við frjótækna.**
Kynntur var kjarasamningur við frjótækna sem var undirritaður 12.9. sl. Grunnur samningsins er tenging við launavísitölu Hagstofunnar, eins og var einnig í síðasta samningi. Frjótæknar fá hækkanir sem verða á aðalkjarasamningi Sameykis og ef sú hækkun nær ekki þeirri hækkun sem verður á launavísitölu ársins er leiðrétt að því. Samningurinn er til september 2025. Stjórnin samþykkir samninginn fyrir sitt leiti.
3. **Framkvæmdir við Óseyri 2.**
Undirbúningur framkvæmda stendur enn yfir og hefur gengið hægt þó mjakist. Ákveðið að vestur- norður- og austurhlið á norðurálmu hússins verði klædd með steintrefjaplötum sem kallast Swiss Pearl og skipt verði um alla glugga og hurðar á sömu hliðum. Um er að ræða áltré (timburglugga með álkápu) sem keyptir verða af Byko. Samkvæmt ráðleggingum er samið við Sigurgeir Svavarsson ehf um að vinna verkið. Ekki eru taldar líkur á að komi betur út að bjóða í verkið. Gróf áætlun að heildarkostnaður verði um 65 millj. og þá er hlutur BSE um 20 millj. Stjórn óskar eftir að fá að fylgjast með hvort áætlanir standast.

4 **Sameining kúasæðinga.**
Eins og komið hefur fram á fyrri fundum stjórnar (589,590 og 592) er unnið að jöfnun kostnaðar bænda við sæðingar hvar á landi sem þeir búa. Breyta þarf reglugerð um stuðning í nautgriparækt þannig að sá kostnaðarmunur sem er vegna aksturs á hverja sæðingu verði jafnaður. Á Norðurlandi eru samkvæmt útreikninum eknir um 18 km/sæðingu og 42,4% árskúa í skýrsluhaldi. Á Suður- og Austurlandi eru eknir 17 km/sæð. og 42,7% árskúa og á Vesturlandi/Vestfjörðum eru eknir um 30 km/sæð og 14,9% ársk. Við sameiningu sæðinga hjá BSE og S-Þing. var nokkuð mikil hagræðing þannig að akstur á hverja sæðingu minnkaði og er nú um 16 km/sæðingu.

5 **Forrit frá Mtec í Finnlandi.**
Framkv.stjóri og Baldur Helgi kynntu stöðu viðræðna um samninga við Mtec í Finnlandi um kaup eða leigu á forriti til pantana og skráningu á kúasæðingum. Valkostur er um að kaupa eða leigja. Stjórn mælir með að forritið verði keypt, nema nýjar upplýsingar komi sem breyti stöðunni.

6 **Kynnisferð til skoðunar á líforkuverum.**

SSNE gaf út skýrslu í vor, (send á stjórn 21.4 sl.) um frumhagkvæmnismat líforkuvers í Eyjafirði. Farin verður kynnisferð á þeirra vegum til Finnlands og Noregs til að skoða líforkuver sem vinna verðmæti úr sláturúrgangi og dýrahræjum. Fulltrúum nokkurra samtaka og sveitarfélaga er boðið að fara með í ferðina á eigin kostnað og þar á meðal er BSE boðin þátttaka.
Akveðið að framkvæmdastjóri fari í ferðina.

7 **Afkoma bænda.**Umræða í stjórn um afkomu bænda, ekki síst vegna gríðarlegra hækkana á stýrivöxtum Seðlabankans. Hugsanlega að hafa fundi með atvinnuveganefnd Alþingis og/eða viðskiptabönkum.

Fleira ekki gert og fundi slitið kl. 14.30
SBH